На основу члана 9. става 1. Правилника о раду Комисије бр. 26-8/16-02 од 28. октобра 2016. године, Комисија за избор корисника у оквиру сарадње на реализацији куповине сеске куће са окућницом у оквиру хуманитарне акције „Кров 2016“, образована Решењем председника општине бр. 26-5/16-02 od 08.09.2016. god. на седници одржаној дана 28. октобра 2016. године (у даљем тексту: Комисија), расписује

**Ј А В Н И П О З И В**

**ЗА ИЗБОР КОРИСНИКА ПОМОЋИ У СТАМБЕНОМ ЗБРИЊАВАЊУ ПОРОДИЦА ИЗБЕГЛИЦА И ИНТЕРНО РАСЕЉЕНИХ ЛИЦА КУПОВИНОМ ДВЕ СЕОСКЕ КУЋЕ СА ОКУЋНИЦОМУ ОКВИРУ ХУМАНИТАРНЕ АКЦИЈЕ „КРОВ 2016“**

**ПРЕДМЕТ ЈАВНОГ ПОЗИВА**

I

Помоћ намењена породицама избеглих и интерно расељених лица за куповину сеоске куће може бити додељена породицама избеглица и интерно расељених лица која имају боравиште/пребивалиште на територији општине Петровац на Млави, укључујући чланове њиховог породичног домаћинства, а неопходна им је помоћ за куповину сеоске куће са окућницом.

II

Помоћ се одобрава за куповину две сеоске куће са окућницом у износу до РСД 1.131.642,00 (једанмилионстотридесетједнахиљадашесточетрдесетдвадинара) по породичном домаћинству Корисника.

Изабрани корисник Помоћи за побољшање услова становања може да учествује сопственим средствима у купопродајној цени сеоске куће са окућницом у износу до 50% од износа који се одобрава за куповину сеоске куће са окућницом.

**УСЛОВИ И КРИТЕРИЈУМИ**

III

Подносилац пријаве на Јавни позив и чланови његовог породичног домаћинства потребно је да испуњавају следеће услове:

1. да имају избеглички статус и поднет захтев за пријем у држављанство Републике Србије или да им је престао статус избеглице, јер су примљени у држављанство Републике Србије (наведени услов је обавезан за Подносиоца пријаве, као и за чланове његовог породичног домаћинства који су у статусу избеглице или су били у статусу избеглице); односно да је регистрован као интерно расељено лице или поседује легитимацију интерно расељеног лица (обавезно за подносиоца захтева);
2. да су смештени у колективном центру/неадекватном приватном смештају;
3. да имају пријављено пребивалиште/боравиште на територији општине на Млави пре дана објављивања јавног позива;
4. да немају у својини непокретност у држави порекла, другој држави или Републици Србији, а којом би могли да реше своје стамбене потребе;

5. да избегло лице, од стицања статуса избеглице, није отуђило, поклонило или заменило непокретност у Републици Србији, држави порекла или у другој држави, а којом је могло да реши своје стамбене потребе, односно да интерно расељена лица нису заменила, обновила или отуђила непокретност на територији Косова и Метохије, а којом су могла да реше своје стамбено питање;

6. да избегло лице нема у својини непокретност којом би могла да реше своје стамбене потребе, а интерно расељено лице не поседује непокретност у Републици Србији ван Косова и Метохије или у другој држави, а којом може да реши своје стамбено питање;

1. да немају приходе којима би могла да реше своје стамбене потребе;
2. да избеглице нису корисници другог програма стамбеног збрињавања у процесу интеграције у Републици Србији или повратка, а да интерно расељена лица нису корисници другог програма за побољшање услова становања у Републици Србији или стамбеног збрињавања у процесу повратка, којим би могли да реше или су решили своје стамбене потребе;
3. да нису корисници другог програма стамбеног збрињавања у процесу интеграције у Републици Србији или повратка у држави порекла, којим би могли да реше или су решили своје стамбене потребе;
4. да породично домаћинство има радно способне чланове и
5. да сеоска кућа са окућницом којом Подносилац пријаве конкурише за доделу Помоћи испуњава основне услове за живот и становање, и да су сеоска кућа и припадајуће земљиште уписани у Катастру непокретности на име продавца и без терета, осим ако је наведена непокретност у поступку озакоњења, а на земљишту на коме се непокретност налази дозвољена је индивидуална стамбена градња
6. да нису повратници из миграције у треће земље.

**КРИТЕРИЈУМИ ЗА ИЗБОР КОРИСНИКА ПОМОЋИ**

IV

Комисија доноси одлуке о додели Помоћи, према следећим критеријумима:

1. жена носилац домаћинства;
2. жртве сексуалног/породичног насиља;
3. породично домаћинство са више генерација са једним или више чланова преко 60 година;
4. једнородитељско породично домаћинство са дететом/децом испод 18 година и/или студентом до 26 година;
5. породично домаћинство са двоје или више деце испод 18 година;
6. породично домаћинство са трудницама или са дететом/децом до пет година;
7. породично домаћинство чија је имовина на територији Косова и Метохије уништена;
8. породично домаћинство без редовних месечних прихода или са недовољним месечним приходима (до 50% просечне нето зараде на нивоу Републике Србије, по члану домаћинства);
9. породично домаћинство са болесним чланом домаћинства/чланови домаћинства са посебним потребама.

Приликом утврђивања листе, предност имају породична домаћинства по исказаним потребама Општине, у складу са Програмом.

**ПОТРЕБНА ДОКУМЕНТАЦИЈА**

V

Корисник као подносилац пријаве на Јавни позив за себе и чланове породичног домаћинства доставља следећу документацију:

1. уредно попуњен и потписан образац пријаве;

2. фотокопију избегличке легитимације (обавезно за Подносиоца пријаве, а за остале чланове породичног домаћинства само ако су били у статусу избеглице у Републици Србији); а за интерно расељена лица фотокопију расељеничке легитимације или потврду Комесаријата за избеглице и миграције да су регистровани као интерно расељена лица;

3. фотокопију личне карте, очитане личне карте (уколико је лична карта са чипом) за све чланове породичног домаћинства са 16 и више година, а за млађе од 16 година фотокопију здравствене књижице/извод из матичне књиге рођених;

4. доказ о стамбеној ситуацији Подносиоца пријаве и чланова његовог породичног домаћинства;

5. изјаву оверену у општинском органу управе или суду да Подносилац пријаве и чланови његовог породичног домаћинства: не поседују непокретност у Републици Србији којом могу да реше своје стамбено питање; да не поседују непокретност у држави порекла или другој држави којом могу да реше своје стамбено питање; да нису ушли у посед своје обновљене или неоштећене имовине, исту нису отуђили, поклонили или заменили у Републици Србији, држави порекла или у другој држави, а којом су могли да реше своје стамбено питање; да нису корисници другог програма стамбеног збрињавања у процесу интеграције у Републици Србији или повратка, којим би могли или су решили своје стамбене потребе; нису повратници из миграције у треће земље;

1. за породично домаћинство интерно расељеног лица - изјаву оверену у органу управе или суду да подносилац захтева и чланови његовог породичног домаћинства нису заменили, обновили или отуђили непокретност на територији Косова и Метохије, а којом су могли да реше своје стамбено питање;
2. да не поседују непокретност у Републици Србији ван Косова и Метохије или у другој држави, а којом могу да реше своје стамбено питање;

8. доказ о приходима: доказ о приходима (у просек примања не улазе средства добијена по основу дечјег додатка, туђе неге и помоћи и телесног оштећења):

- уверење из Националне службе за запошљавање о незапослености, уколико се ради о незапосленом лицу које је евидентирано код Националне службе за запошљавање, а уколико се ради о незапосленом лицу које није евидентирано у Националној служби за запошљавање онда изјава оверена у суду или органу управе да је незапослено и да нема примања,

- уверење о исплаћеној накнади из Националне службе за запошљавање,

- потврда послодавца о висини примања у месецу који предходи месецу подношења пријаве на Јавни позив за запослене чланове/или изјава да подносилац односно члан породице остварује неке повремене приходе;

- чек од пензије за месец који претходи месецу подношења захтева за доделу Помоћи или уколико лице не остварује примања по основу пензије изјава оверена у суду или органу управе да не остварује примања по основу пензије ни у Републици Србији, ни у земљи порекла;

9. доказ о школовању - потврда надлежне образовне иниституције о школовању за лица која се налазе на редовном школовању до навршених 26 година живота; уколико ови чланови породичног домаћинства нису на школовању – доказе наведене у тачки 6) овог става (докази о приходима);

10. доказ о здравственом стању, извештај лекара, доказ о трудноћи, инвалидности или болести;

11. за доказивање сродства - извод из матичне књиге рођених, извод из матичне књиге венчаних, односно други важећи документ којим се доказује чињеница сродства;

12. за жену носиоца породичног домаћинства и једнородитељско домаћинство, прилаже се потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства и решење о разводу брака; у случају једнородитељског домаћинства исти даје оверену изјаву да се непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да у међувремену, није засновао брачну или ванбрачну заједницу;

13. жртве сексуалног/породичног насиља - одлуку надлежног суда или извештај центра за социјални рад;

14. оверена изјава власника непокретности - сеоске куће са окућницом на коју се односи Помоћ, да је сагласан да исту отуђи у корист Подносиоца пријаве, под условима предвиђеним овим Позивом, да предметна непокретност није у спору или под теретом, осим ако је у поступку озакоњења, уз навођење рокова за примопредају непокретности;

15. доказ о власништву на предметној непокретности - сеоској кући са окућницом, на коју се односи Помоћ - лист непокретности не старији од 6 месеци;

16. фотокопију личне карте, очитане личне карте (уколико је лична карта са чипом) продавца предметне непокретности - сеоске куће са окућницом.

VI

Комисија за избор корисника по службеној дужности прибавља извод из матичне књиге рођених за децу млађу од 16 година; потврду Комесаријата да је лице евидентирано као избеглица (у случају да подносилац Пријаве не достави фотокопију избегличке легитимације, а за остале чланове породичног домаћинства ако су евидентирани као избеглице).

Доказе из става 1. овог члана, за потребе поступка у складу са чланом 103. став 1. Закона о општем управном поступку („Службени гласник РС“, број 18/16) (у даљем тексту: ЗУП), прибавиће по службеној дужности Комисија, осим уколико странка у складу са чланом 103. став 3. ЗУП-а изјави да ће у циљу ефикаснијег и економичнијег разматрања своје поднете пријаве на Јавни позив, наведене доказе прибавити сама.

Наведени докази подносе се у фотокопији. Подносиоци захтева који уђу у ужи избор у обавези су да оригинална документа поднесу Комисији на увид.

Комисија по потреби од Подносиоца пријава може тражити и друге доказе неопходне за потребе вођења поступка.

**ПОДНОШЕЊЕ ПРИЈАВА НА ЈАВНИ ПОЗИВ**

VII

Пријаве са потребном документацијом се подносе у затвореној коверти преко писарнице општинске управе општине Петровац на Млави, лично или поштом на адресу:

ОПШТИНСКА УПРАВА ПЕТРОВАЦ НА МЛАВИ

Комисија за доделу помоћи куповина сеоске куће са окућницом избеглице

„КРОВ 2016“

ул. Српских владара бр. 165

са назнаком:

**НЕ ОТВАРАТИ**

**Пријава на Јавни позив ЗА ИЗБОР КОРИСНИКА ПОМОЋИ У СТАМБЕНОМ ЗБРИЊАВАЊУ ПОРОДИЦА ИЗБЕГЛИЦА И ИНТЕРНО РАСЕЉЕНИХ ЛИЦА КУПОВИНОМ ДВЕ СЕОСКЕ КУЋЕ СА ОКУЋНИЦОМ У ОКВИРУ ХУМАНИТАРНЕ АКЦИЈЕ „КРОВ 2016“**

На задњој страни:

Име и презиме и адреса

**Рок за подношење пријава са потребном документацијом је од 2. новембра 2016. године до 2. децембра 2016. године.**

Комисија доноси Предлог листе реда првенства на коју подносилац Пријаве може уложити приговор Комисији, у року од 15 (петнаест) дана од дана објављивања Предлога листе. Након провере навода из приговора и утврђивања чињеничног стања, Комисија утврђује коначну листу.

Коначну листу Комисија објављује на огласној табли Општине. На основу Коначне листе Комисија доноси Одлуку на коју лица наведена у Одлуци имају право жалбе на Одлуку Општинском већу.

На основу Одлуке Општина, власник предметне непокретности – сеоске куће са окућницом и Корисник којем је додељена Помоћ, закључују споразум у писаној форми којим се регулишу међусобна права и обавезе потписника уговора и у којем ће се навести посебан рачун продавца на који ће Општина извршти уплату средстава, као и да купац сеоску кућу са окућницом неће отуђити најмање пет година.

Изабрани корисник и продавац закључују уговор о купопродаји сеоске куће са окућницом.

**ПРЕДСЕДНИК КОМИСИЈЕ**

**Саша Живојиновић с.р.**

# ПРИЈАВА

**НА ЈАВНИ ПОЗИВ ЗА ДOДEЛУ ПOMOЋИ ЗA СTAВРAЊE И ПOБOЉШAЊE УСЛOВA СTAНOВAЊA ПOРOДИЦA ИЗБEГЛИЦA У ВИДУ КУПOВИНE СEOСКE КУЋE СA**

**OКУЋНИЦOM У ОКВИРУ ХУМАНИТАРНЕ АКЦИЈЕ „КРОВ 2016“**

|  |  |  |  |  |
| --- | --- | --- | --- | --- |
| **1.** | **Име, очево име, и презиме подносиоца пријаве** |  | | |
| **2.** | **Датум, место и држава рођења подносиоца пријаве** |  | | |
| **3.** | **Место и држава претходног пребивалишта подносиоца** |  | | |
| **4.** | **Адреса подносиоца пријаве** |  | | |
| **5.** | **Број телефона** |  | | |
| **6.** | **Име, очево име, и презиме чланова заједничког домаћинства подносиоца пријаве:**   1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 8. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 9. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 10. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | | |
| **7.** | **Подносилац пријаве има држављанство Републике Србије (заокружити)** | | **да** | **поднео захтев** |
| **8.** | **Подаци о непокретности коју подносилац пријаве предлаже за стамбено збрињавање (адреса и власник)**  **НАПОМЕНА: Није обавезно** | |  | |

**Ја, доле потписани, подношењем ове пријаве прихватам услове утврђене Јавним позивом за доделу помоћи за стварање и побољшање услова становања породица избеглица у виду куповине сеоске куће са окућницом у оквиру хуманитарне акције „Кров 2016“ расписаним 02. 11. 2016. године.**

**У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(место) Подносилац пријаве**

**Дана \_\_\_\_\_\_\_\_\_\_\_ 2016. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(потпис)**